Komission asetus (ETY) N:o 686/73 annettu 8 päivänä maaliskuuta 1973 eläinten ruokintaan tarkoitetulle rasvattomalle maidolle myönnettävää tukea koskevista yksityiskohtaisista säännöistä annetun asetuksen (ETY) N:o 1105/68 muuttamisesta



Virallinen lehti nro L 066 , 13/03/1973 s. 0016 - 0017

Kreikank. erityispainos: Luku 03 Nide 9 s. 0070

Espanjank. erityispainos: Luku 03 Nide 6 s. 0223

Portugalink. erityispainos: Luku 03 Nide 6 s. 0223

Suomenk. erityispainos Alue 3 Nide 5 s. 0108

Ruotsink. erityispainos Alue 3 Nide 5 s. 0108



KOMISSION ASETUS (ETY) N:o 686/73 annettu 8 päivänä maaliskuuta 1973 eläinten ruokintaan tarkoitetulle rasvattomalle maidolle myönnettävää tukea koskevista yksityiskohtaisista säännöistä annetun asetuksen (ETY) N:o 1105/68 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asiakirjalla(2), joka on liitetty uusien jäsenvaltioiden liittymisestä Euroopan talousyhteisöön ja Euroopan ydinenergiayhteisöön(3) Brysselissä 22 päivänä tammikuuta 1972 allekirjoitettuun sopimukseen, ja erityisesti sen 10 artiklan 3 kohdan, sekä katsoo, että eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 986/68(4), sellaisena kuin se on viimeksi muutettuna asetuksella (ETY) N:o 1038/72(5), 2 artiklan 1 kohdan b alakohdan säännösten mukaisesti tukea myönnetään sellaiselle rasvattomalle maidolle, jota on käytetty eläinten ruokintaan niillä tiloilla, joilla se on tuotettu, tietyissä jäsenmaissa on usean vuoden ajan ollut käyttöluvan kohteena olevan kerman myyntijärjestelmä tuottajalta vähittäismyyjälle ja kuluttajalle; eläinten ruokintaan tarkoitetulle rasvattomalle maidolle myönnettävää tukea koskevista yksityiskohtaisista säännöistä 27 päivänä heinäkuuta 1968 annetussa komission asetuksessa (ETY) N:o 1105/68(6), sellaisena kuin se on viimeksi muutettuna asetuksella (ETY) N:o 675/72(7), ei oteta huomioon tukea myönnettäessä tällä tavoin tiloilla tuotettua rasvatonta maitoa; kyseessä olevien tuottajien saattamiseksi tasavertaisiksi niiden tuottajien kanssa, jotka myyvät kermaa meijereihin ja käyttävät rasvatonta maitoa eläinten ruokintaan olisi täydennettävä asetuksen (ETY) N:o 1105/68 säännöksiä sen mukaisesti, tässä yhteydessä olisi mukautettava asetuksen (ETY) N:o 1105/68 1 artiklan 1 kohdan ensimmäisen alakohdan säännöksiä asetuksen (ETY) N:o 986/68 voimassa olevan toisinnon 2 artiklan 1 kohdan a alakohdan mukaisesti, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1105/68 1 artiklan 1 kohdan ensimmäinen alakohta seuraavasti: "1. Meijerissä tuotettu ja käsitelty rasvaton maito voi saada tukea ainoastaan, - jos se on denaturoitu yhdellä 2 artiklassa tarkoitetuista menetelmistä ja jos sen ominaispaino ennen denaturoimista oli vähintään 1,03, - jos se on sellaisen hallinnollisen valvonnan alainen, joka antaa samat takeet kuin denaturointi." 2 artikla 1. Korvataan asetuksen (ETY) N:o 1105/68 6 artiklan 2 kohdan b alakohta seuraavasti: "b) myyvät tuottamaansa voita tai kermaa suoraan kulutukseen vähittäismyyjille tai kuluttajille, ilmoitus toimitetaan toimivaltaiselle toimielimelle." 2. Lisätään asetuksen (ETY) N:o 1105/68 8 artiklan jälkeen 8 a artikla seuraavasti: "8 a artikla 1. Karjankasvattajat, jotka käyttävät eläintensä ruokintaan itse tuottamansa rasvattoman maidon ja jotka myyvät kermaa vähittäismyyjille tai kuluttajille saavat myytyä voikiloa kohti 23 kilogrammalle rasvatonta maitoa myönnettävää tukea, sanotun kuitenkaan rajoittamatta 3 kohdan säännösten soveltamista. 2. Tukea myönnetään ainoastaan kerman valmistajiksi rekisteröidyille karjankasvattajille. Rekisteröinnin tekee kussakin jäsenvaltiossa toimielin, jolla on valtuudet tuen myöntämiseen. Mainittu toimielin toimittaa rekisteröintilomakkeen. Kyseisessä lomakkeessa on ilmoitettava niiden lehmien määrä, joiden maito käytetään kerman valmistukseen. 3. Tukea myönnetään ainoastaan sellaiselle määrälle rasvatonta maitoa, joka ei ylitä rekisteröintilomakkeessa mainittua kutakin lehmää kohti säädettyä vuosittaista enimmäismäärää. Vuosittainen enimmäismäärä on 2 800 kilogrammaa rasvatonta maitoa lehmää kohti. Tästä määrästä kuitenkin vähennetään karjankasvattajan meijeriin tai kuluttajille toimittama maitomäärä. 4. Karjankasvattajat voivat saada tukea ainoastaan, jos he todistavat riittävin asiakirjoin kerman valmistus- ja myyntimäärät sekä karjan lukumäärän muutokset." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä helmikuuta 1973. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsen valtioissa. Tehty Brysselissä 8 päivänä maaliskuuta 1973. Komission puolesta Puheenjohtaja François-Xavier ORTOLI (1) EYVL N:o L 148, 28.6.1968, s. 13 (2) EYVL N:o L 73, 27.3.1972, s. 14 (3) EYVL N:o L 73, 27.3.1972, s. 5 (4) EYVL N:o L 169, 18.7.1968, s. 4 (5) EYVL N:o L 118, 20.5.1972, s. 21 (6) EYVL N:o L 184, 29.7.1968, s. 24 (7) EYVL N:o L 79, 1.4.1972, s. 83